ԱՀ մշակույթի, երիտասարդության հարցերի և զբոսաշրջության նախարար Լեռնիկ Հովհաննիսյանը ողջույնի խոսքում նշեց, որ շնորհանդեսը Շուշիում անցկացնելը պատահական չէ, քանի որ հայկական այս հինավուրց քաղաքում են ձևավորվել անվանի քաղաքական գործչի հայացքները, քաղաքացիական կերպարը։ ՙԱրցախի մասնակցությունը միշտ մեծ է եղել հայոց պետականության ստեղծման գործում, որովհետև հենց այստեղ և Սյունիքում են պահպանվել հայոց պետականության նմուշները։ Արամ Մանուկյանը Վանում ստեղծեց պետական կառավարման մարմիններ, հետագայում կարողացավ ղեկավարել Հայաստանի առաջին հանրապետության ամենամեծ նախարարությունը, որը կատարում էր բազմաբնույթ ֆունկցիաներ: Նա կերտեց նոր հայրենիք՚,- ասաց նախարարը, ապա երախտագիտություն հայտնեց Ե. Փամբուքյանին նման ստվարածավալ տարողունակ գիրք կազմելու համար։